open-index/open-wikipedia-markdown huggingface dataset:
Gimęs pragarui (filmas)

**Gimęs pragarui** () – 1976 m. sukurtas trileris, paremtais tikrais įvykiais, nutikusiais 1966 m. Belfaste, kuomet peiliu ginkluotas buvęs Vietnamo karo veteranas įsiveržė į moterų viešbutį.

## Pagrindiniai aktoriai
: *Aktorius – vaidmuo*
* Mathieu Carrière – Kainas Adamsonas
* Debra Berger – Brigita 
* Christine Boisson – Kristina 
* Myriam Boyer – Leila 
* Leonora Fani – Džinė 
* Ely Galleani – Pem 
* Carole Laure – Emė 
* Eva Mattes – Ketrina

## Turinys

Kainas Adamsonas, amerikietis, karo Vietname dalyvis, keliauja namo. Jis išlipa iš laivo Belfaste, kurio gatvėse vyksta nuožmūs susirėmimai tarp katalikų ir protestantų. Kainas neturi pinigų ir, panašu, neskuba išvykti, ypač sužinojęs, kad kitas laivas į Ameriką anksčiausiai bus po keleto dienų. Jis klajoja neramiomis miesto gatvėmis, tarsi ieškodamas nemalonumų. Jo buvusi žmona jį paliko, karas taip pat nepraėjo be pėdsakų jo psichikai, todėl nesaugumo jausmas pamažu perauga į nepasitenkinimą visomis moterimis. Vieną naktį jis įsilaužia į pensioną, kuriame gyvena aštuonios medicinos seserys. Pradžioje jis ramina merginas, tvirtindamas, kad jam tiesiog reikia pinigų, tačiau gatvėse patruliuoja policija ir Kainas lieka pensione. Merginų laukia ilga naktis, pilna kraujo, smurto ir prievartos...
Tūkstantis ir viena malonumų naktis

**Tūkstantis ir viena malonumų naktis** () – 1972 m. Italijoje sukurta komedija, kurios pagrindas – arabiškos pasakos.

## Pagrindiniai aktoriai
: *Aktorius – vaidmuo*
* Barbara Bouchet – Miriam 
* Femi Benussi – Zumurudas
* Barbara Marzano – Aziza
* Gino Milli – Aladinas
* Gigi Ballista – Džinas
Simonetta Stefanelli

**Simoneta Stefaneli** (, g. 1954 m. lapkričio 30 d. Lacijas, Roma) – buvusi Italijos kino aktorė, vėliau tapusi renginių vedėja bei mados dizainere.

## Biografija
Kine Simoneta Stefaneli debiutavo sulaukusi 14-os – filme „La moglie giapponese“. Keletą metų gaudavusi nedidelius vaidmenis įvairių Italijos režisierių filmuose,  1972 m. ji nusifilmavo Francis Ford Coppola kriminaliniame epe „Krikštatėvis“, kuriame suvaidino į Siciliją ištremto Maiklo Korleonės (akt. Al Pacino) jaunąją žmoną Apoloniją Viteli. Prie šio vaidmens jai teko grįžti 1977 m., kuomet buvo kuriamas serialas, o jos vaidmuo tapo kur kas svarbesnis.

Po „Krikštatėvio“ Stefaneli sulaukė pasiūlymo tęsti karjerą Holivude, tačiau atsisakė, baimindamasi tapti tipiškų vaidmenų atlikėja ir liko gimtinėje.

Aštunto dešimtmečio viduryje Stefaneli susipažino su aktoriumi Michele Placido, su kuriuo kartu filmavosi kelete juostų. Kartu jie susilaukė 3 vaikų, iš kurių 2 tapo aktoriais (Brenno Placido ir Violante Placido). 1989 m. Stefaneli ir Placido oficialiai susituokė, tačiau jau 1994 m. išsiskyrė. Būtent Placido režisuotame filme „Le amiche del cuore“ 1992 m. ji atliko savo paskutinį vaidmenį kine.

Po skyrybų Stefaneli kartu su vaikais kurį laiką gyveno Londone, tačiau po to grįžo į Romą. Šiuo metu jai priklauso parduotuvė „Simo Bloom“, kur ji kuria rankines bei  avalynę.

## Filmografija
* „La moglie giapponese“ (1968)
* „Nesvetimauk“ (1971)
* „Die Sonne angreifen“ (1971)
* „Homo Eroticus“ (1971)
* „Italijos liaudies vardu“ (1971)
* „Krikštatėvis“ (1972)
* „Pišotos byla“ (1972)
* „Gli amici degli amici hanno saputo“ (1973)
* „El mejor alcalde, el rey“ (1973)
* „L'onorata famiglia – Uccidere è cosa nostra“ (1973)
* „La profanazione“ (1974)
* „Ho incontrato un'ombra“ (1974) – TV serialas
* „Lucrezia giovane“ (1974)
* „Moses the Lawgiver“ (1974)
* „La nuora giovane“ (1975)
* „Skandalas šeimoje“ (1975)
* „Krikštatėvis“ (1977) – TV serialas
* „Il falco e la colomba“ (1981)
* „Trys broliai“ (1981)
* „Quer pasticciaccio brutto de via Merulana“ (1983) – TV serialas
* „Meilės menas“ (1985)
* „Universalinė parduotuvė“ (1986)
* „Non basta una vita“ (1988) – TV serialas
* „Le amiche del cuore“ (1992)

## Šaltiniai

## Nuorodos

* IMDb profilis
Kirkukas

**Kirkukas** (, ) – miestas šiaurės rytų Irake, Kurdistane, 236 km į šiaurę nuo Bagdado, 83 km į pietus nuo Erbilio, Kurdistano kalnų priekalnėse. Muchafazos centras. Yra oro uostas, geležinkelis ir plentas į Bagdadą.

Yra IX a. pr. m. e. statyta Kirkuko tvirtovė, XIX a. osmanų kišla, kaip tikima, Kirkuke yra pranašo Danieliaus kapas. Apylinkėse yra senovinių Džarmo ir Jorgan Tepės miestų liekanos (nuo 8 tūkstm. pr. m. e.).

Kirkuko tautinė sudėtis marga: čia gyvena kurdai, arabai, asirai, turkmėnai.

## Ūkis

Kirkukas yra svarbiausias šalyje gamtinių dujų ir naftos gavybos centras (išgaunama apie pusė šalies naftos); nutiesti naftotiekiai į Banijaso (Sirija), Tripolio (Libanas) uostus, Dortjolį (Turkija), dujotiekis į Bagdadą. Kirkuko apylinkėse, Buba Gurgure, veikia naftos perdirbimo gamykla. Taip pat kasama siera, vystoma tabako, tekstilės, statybinių medžiagų (cemento) pramonė. Vykdomi tradiciniai amatai (ypač kilimų gamyba). Kirkuko apylinkėse auginami alyvmedžiai, javai, vaismedžiai, medvilnė.

## Istorija

Kirkuko apylinkės gyvenamos nuo akmens amžiaus. Ubeido laikotarpiu (7–4 tūkst. m. pr. m. e.) čia kūrėsi miestai. Dabartinis Kirkukas išsivystė iš gutijų, huritų, o vėliau asirų miesto ***[[Arapha|Araphos]]*** (*Arrapḫa*). Jis rašytiniuose šaltiniuose minimas nuo 2 tūkstantmečio pr. m. e. I pusės (rasta to meto molinių lentelių su įrašais akadų kalba). Senovėje ir viduramžiais priklausė Asirijos, Babilonijos, arabų, mongolų, Sefevidų ir kitoms valstybėms.

XVII a. I pusėje Kirkuką užėmė Osmanų imperija ir valdė iki Pirmojo pasaulinio karo pabaigos. 1920–1932 m. priklausė Didžiosios Britanijos Irako mandatui. 1927 m., kai apylinkėse rasta naftos, Kirkukas tapo naftos pramonės centru. Naftos gavybą iki 1927 m. vykdė britų bendrovė „Iraq Petroleum Company“ (Irako vyriausybės nacionalizuota). Nuo XX a. II pusės tapo vienu iš kurdų nacionalinio judėjimo centrų. Po to, kai 2003 m. nuversta Sadamo Huseino valdžia, miestą perėmė kurdai. 2014 m. Irako ir Levanto islamo valstybei užėmus didelę dalį Irako, Kirkukas buvo prijungtas prie Irako Kurdistano autonomijos.

## Šaltiniai
Vaidas Kublinskas

**Vaidas Kublinskas** (g. 1984 m. liepos 14 d. Pasvalio rajone) – Lietuvos kino ir teatro aktorius, muzikos grupės „Liūdni slibinai“ narys, teatro režisierius, poetas.

## Biografija
Gimė ir augo Pasvalio rajone, Meškalaukio kaime. Mokėsi Pasvalio Petro Vileišio gimnazijoje. Baigęs gimnaziją ketverius metus studijavo Vilniaus universiteto kompiuterinės fizikos studijų programoje. 2006 metais įstojo į Lietuvos muzikos ir teatro akademiją, kur gavo teatro bakalauro ir magistro laipsnius vaidybos specialybėje.

## Muzikinė veikla
Studijuodamas Lietuvos muzikos ir teatro akademijoje su bendrakursiais Dominyku Vaitiekūnu ir Aiste Lasyte 2008 m. sukūrė muzikos grupę „Liūdni slibinai“. Muzikos ir tekstų autorius bei atlikėjas (gitara ir vokalas).

## Režisūrinė veikla
* „Baltoji stirna“ muzikinė improvizacija pagal J. Terberio pasaką. „Trupė liūdi“ – LMTA, 2010 m. Spektaklis nominuotas „Auksiniam scenos kryžiui” vaikiško spektaklio kategorijoje.
* „Mono Sapiens“, Menų spaustuvės programa „Atvira erdvė“, 2010 m. Spektaklis pelnė du apdovanojimus festivalyje „Lietuvos teatrų pavasaris – Kaunas 2011“.
* „Kasykla“ M. Valčak, Jaunimo teatras „Europos pjesių skaitymai“, 2011 m.

## Vaidmenys teatre
* Heraklis – F. Durenmatas „Heraklis ir Augėjo tvartai“, rež. G. Liutkevičius, LMTA, 2012 m.
* Kiškis – S. Kozlov „Ežiukas rūke“, rež. Tomas Stirna, „Trupė liūdi“, 2011 m.
* Kostas – pjesės skaitymas – T. Kavtaradzė „Namisėda“, rež. G. Tuminaitė, „Versmė 2011“, 2011 m.
* Bastianas – David Giesselmann „Ponas Kolpertas”, rež. Agnius Jankevičius, „Trupė liūdi”, 2011 m.
* Detektyvas, personažas pragare – M. Valiukas „Trintukas“, Menų spaustuvė, 2010 m.
* Aktorius spektaklyje „Kokia čia teisybė” – poezijos spektaklis pagal J. Marcinkevičiaus ir H. Radausko eiles, „Trupė liūdi”, 2010 m.
* Storas, Daktaras Diuseldorfas – C. Graužinis „Bučiuoju, Oskaras”, rež. C. Graužinis, Domino teatras, 2009 m.
* Gamskojus – A. Slapovskij „Išvažiuoju“, rež. Saulius Bareikis, Vladas Bagdonas, „Trupė liūdi“, 2009 m.
* Personažas „J” – C. Graužinis „Lietuvos diena”, rež. C. Graužinis, Cezario grupė, 2007 m.
* Įvairūs – K. Stančienės ir I. Stakvilės miuziklas „Batuotas katinas“, rež. K. Jakštas, choreografė V. Grabštaitė, Prodiuserinė kompanija „Mintys“, 2007 m.
* 2003–2006 VU teatro „Minimum“ narys. Vaidmenys – Pulkininkas, Kaligula, Kainas.

## Vaidmenys kine
* Vaikinas – „Kekšė”, rež. Eglė Neseckaitė, 2013 m.
* Milicininkas – „Sibirietiškas auklėjimas”, rež. Gabriele Salvatores, 2013 m.
* Alekas – „Ekspermenas”, rež. Ričardas Marcinkus, 2012 m.
* Lauris – „Farvateris“, rež. Živilė Mačiulytė, 2012 m.
* Timotis – „Užmik”, rež. Kasparas Vildžiūnas, 2011 m.
* Policininko sūnus – „Defiance“ rež. Edward Zwick, 2009 m.
* Policininkas – „Artimos šviesos“, rež. I. Miškinis, 2009 m.
* Grupės narys – „Laisvas kritimas“, rež. Rokas Eltermanas, 2009 m.
* Vaidmenys Summer Media Studio 2007 filmuose „Two“, „Todays Special“, „Truth or dear“, 2007 m.

## Šaltiniai
Jurgio Kunčino vardo premija

**Jurgio Kunčino vardo premija** – literatūrinė premija, nuo 2004 m. kas antrais metais Alytaus miesto vardu teikiama trumposios prozos tarptautinio festivalio „Imbiero vakarai“ metu. Premija yra pagrindinė iš renginio metu teikiamų keturių apdovanojimų. Kūrinius premijai savo nuožiūra pristato autoriai, pageidaujama kūrinio trukmė – 3-5 min. viešo skaitymo. Kūrinius vertina ir atviru balsavimu renka penkių narių komisija.

## Laureatai

## Nuorodos
* Premijos skyrimo komisija

## Šaltiniai
Fu Dzen katalikiškasis universitetas

**Fu Dzen katalikiškasis universitetas** (*FJU*, , arba FǔDà (輔大)) – universitetas, esantis Sinbėjuje, Taivane. Universitetą sudaro 11 fakultetų, 48 departamentai, 47 magistro programos, 23-paslaugų magistro programos, 11 Ph.D. programos, 1 mokyklos tęstinio mokymo.

## Istorija
Fu Dzen yra seniausias katalikų ir jėzuitų universitetas kinų kalbos pasaulyje.

* 1925–1952 m.: katalikiškasis universitetas Pekine, Kinija
* 1961–: Fu Dzen katalikiškasis universitetas, Taivanas

Šiuo metu universitetas *Times Higher Education Impact Ranking* įvertintas 300 geriausiųjų, 100 geriausių teologijos ir 500 geriausių humanitarinių ir medicinos mokslų kategorijose - *QS World University Rankings*.

## Biblioteka

* Kungpo memorialinė biblioteka (文圖)
* Schutte memorialinė biblioteka (理圖)
* Fahy memorialinė biblioteka (社圖)
* Pauliaus kardinolo Šanio biblioteka (醫圖)
* Teologijos biblioteka (神圖)

## Šaltiniai

## Nuorodos

* Universiteto svetainė
Plag.lt

**Plag.lt** – tai interneto pagrindu veikianti plagijavimo aptikimo ir prevencijos sistema, sukurta UAB ACVK. Sistema pradėjo darbą 2012 m. Sistema veikia *freemium* verslo modelio pagrindu – dalis paslaugų aukštosioms mokykloms, studentams ir dėstytojams yra nemokamos. Sistemos vartotojai gali įsigyti ir papildomų mokamų paslaugų. Sistema iš pradžių buvo sukurta lietuvių kalbai parašytiems dokumentams tikrinti, tačiau šiuo metu palaikoma ir latvių bei daugelis kitų užsienio kalbų.

Vilniaus universiteto iniciatyva Lietuvos universitetų rektorių konferencijoje buvo svarstoma ar tikslinga plag.lt naudoti universitetuose. Konferencija sistemos nerekomendavo nes sistema nauja ir turi parodyti savo naudingumą po išsamesnio ištyrimo. Tačiau Vilniaus universiteto priešinimasis plag.lt sistemai gali būti susijęs su tuo, jog pats universitetas nuo 2008 m. vysto (ir siekia parduoti) plagiato atpažinimo sistemą EPAS. Remiantis Lietuvos Respublikos Akademinės etikos ir procedūrų kontrolieriaus tarnybos atliktu tyrimu, plag.lt – dažniausiai dėstytojų naudojama plagijavimo patikros priemonė.

## Taip pat skaitykite
* Plagiato aptikimas

## Nuorodos
* www.plag.lt

## Šaltiniai
Italijos nacionalinis kino žurnalistų sindikatas

**Nacionalinis Italijos kino žurnalistų sindikatas** () – organizacija, Italijoje nuo 1946 m. teikianti kino apdovanojimus, vadinamus „Sidabrine juosta“ (). Tai vieni seniausių kino apdovanojimų pasaulyje ir seniausi Europoje.

## Kategorijos
* geriausias režisierius (nuo 1946)
* geriausias 3D filmų režisierius
* geriausias naujas režisierius (nuo 1974)
* geriausias aktorius (nuo 1946)
* geriausia aktorė (nuo 1946)
* geriausias antrojo plano aktorius (nuo 1946)
* geriausia antrojo plano aktorė (nuo 1946)
* geriausia muzika (nuo 1947)
* geriausia komedija (nuo 2009)
* geriausias prodiuseris (nuo 1954)
* geriausias scenarijus (nuo 1948)
* geriausia istorija
* geriausia kinematografija
* geriausia scenografija
* geriausi kostiumai (nuo 1953)
* geriausias Europos filmas (nuo 2007)
* geriausias dokumentinis filmas (nuo 2007)
* geriausias trumpo metražo filmas 
* geriausias 3D filmas (nuo 2010)
* Guglielmo Biraghi apdovanojimas (nuo 2011) jauniems aktoriams
* specialus prizas
Literatūros redaktoriaus premija

**Literatūros redaktoriaus premija** – leidyklos „Vaga“ ir Lietuvos literatūros vertėjų sąjungos įsteigta premija. Ji skiriama nuo 2008 m. grožinės ir humanitarinės literatūros redaktoriui (-ei) už viso gyvenimo darbą: profesionalų redagavimą, vertėjų ir redaktorių ugdymą.

Premijos tikslas – pagerbti redaktorius, įvertinant jų nuopelnus literatūros kūrinio kelyje nuo autoriaus ir vertėjo iki spausdintos knygos. Premija teikiama balandžio 28 d., minint redaktoriaus ir vertėjo, ilgamečio „Vagos“ darbuotojo Dominyko Urbo gimimo metines, kartu su LLVS įsteigta D. Urbo premija už literatūros vertėjo debiutą. Leidykla „Vaga“ premijos laureatui skiria skulptūrėlę (skulp. Viktoras Tunkevičius), pavadintą „Auksinė lupa“, simbolizuojančią kruopštų redaktoriaus darbą. Kandidatus premijai gauti gali siūlyti vertėjai, redaktoriai, kiti fiziniai asmenys, visuomeninės organizacijos bei įstaigos.

## Premijos laureatai
* 2024 m. redaktorė Audra Kairienė
* 2023 m. redaktorė Asta Bučienė
* 2022 m. redaktorė Nijolė Kvaraciejūtė
* 2021 m. redaktorė Danutė Kalinauskaitė
* 2015 m. redaktorė Danutė Ulčinskaitė
* 2014 m. redaktorė Diana Bučiūtė
* 2013 m. redaktorė Aldona Baliulienė
* 2012 m. redaktorius Antanas Rybelis
* 2011 m. redaktorius Petras Kimbrys
* 2010 m. redaktorė ir vertėja Bronė Balčienė  
* 2009 m. redaktorė ir vertėja Sigita Papečkienė
* 2008 m. redaktorė ir vertėja Donata Linčiuvienė

## Šaltiniai

## Nuorodos
* Literatūros redaktoriaus premija
* [„Auksinė lupa“ – VLE]
Malena

**Malena** () – 2000 m. Italijoje sukurta 2 Oskarams nominuota drama, kurioje pagrindinį vaidmenį atliko aktorė Monica Bellucci.

## Pagrindiniai aktoriai
: *Aktorius – vaidmuo*
* Monica Bellucci – Malena
* Giuseppe Sulfaro – Renato
* Luciano Federico – Renato tėvas
* Matilde Piana – Renato motina
* Pietro Notarianni – profesorius Bonsinjoras
* Gaetano Aronica – Nino 

## Turinys

1940-ieji, Sicilija. Nedideliame miestelyje gyvena gražuolė Malena – kare vyro netekusi našlė, kuri, vos pasirodžiusi gatvėje, traukia visų vyrų žvilgsnius, tuo pačiu sukelianti kitų moterų pavydą bei apkalbas. Trylikametis Renato taip pat negali atitraukti nuo Malenos akių ir pradeda ją paslapčia stebėti. Pamažu prieš jo akis atsiveria kitas pasaulis, kuriame grožis gali tapti prakeiksmu...

## Pagrindiniai apdovanojimai
* Oskaras (nominacijos) – geriausia kinematografija ir geriausia muzika
* Auksinis gaublys (nominacijos) – geriausias užsienio filmas ir geriausia muzika
* BAFTA (nominacija) – geriausias užsienio filmas
* David di Donatello – geriausia kinematografija
* David di Donatello (nominacija) – geriausia muzika, geriausi kostiumai
* Europos kino apdovanojimai (nominacijos) – geriausias režisierius, geriausia aktorė (M. Bellucci)
* Satelito apdovanojimas (nominacijos) – geriausias užsienio filmas, geriausia muzika
* Berlyno kino festivalis – Auksinio lokio nominacija
* Italijos nacionalinis kino žurnalistų sindikatas – geriausia muzika
* Italijos nacionalinis kino žurnalistų sindikatas (nominacijos) – geriausi kostiumai, geriausias montažas
Gomora (filmas)

**Gomora** () – 2008 m. Italijoje sukurtas trileris, pasakojantis apie pietinėje šalies dalyje veikiančią mafijos grupuotę. Filmą sudaro kelios siužetinės linijos, atskleidžiančios kaip žmonių likimai vienokiu ar kitokiu būdu susipina su nusikaltėlių pasauliu, nepriklausomai nuo jų visuomenės padėties ir statuso.

## Pagrindiniai aktoriai
* Toni Servillo
* Gianfelice Imparato
* Maria Nazionale
* Salvatore Cantalupo
* Gigio Morra
* Salvatore Abruzzese
* Marco Macor

## Pagrindiniai apdovanojimai
* Auksinis gaublys (nominacija) – geriausias užsienio filmas
* BAFTA nominacija – geriausias filmas ne anglų kalba
* Kanų kino festivalis – didysis žiuri prizas
* Kanų kino festivalis (nominacija) – Auksinė palmės šakelė
* Cezario apdovanojimas (nominacija) – geriausias užsienio filmas
* „Dallas-Fort Worth Film Critics Association Awards“ (nominacija) – geriausias užsienio filmas
* David di Donatello – geriausias filmas, geriausias prodiuseris, geriausias režisierius, geriausias scenarijus, geriausias montažas, geriausia daina, geriausias garsas
* David di Donatello – geriausi kostiumai, geriausi kinematografija, geriausia scenografija, geriausia antrojo plano aktorė (M. Nazionale)
* Europos kino apdovanojimai – geriausias filmas, geriausias režisierius, geriausias scenarijus, geriausia kinematografija
* Satelito apdovanojimas – geriausias užsienio filmas
* „Clotrudis Awards“ – geriausias adaptuotas scenarijus
* Globo d'oro – geriausias filmas, geriausia kinematografija, geriausias aktorius (T. Servillo)
* Globo d'oro (nominacija) – geriausias režisierius, geriausias scenarijus
* Italijos nacionalinis kino žurnalistų sindikatas – geriausias garsas
* Italijos nacionalinis kino žurnalistų sindikatas (nominacija) – geriausias scenarijus, geriausia kinematografija, geriausias scenarijus
* Čikagos tarptautinis kino festivalis
* Miuncheno filmų festivalis
* Sevilijos Europos filmų festivalis
Rudimental

**Rudimental** – britų drum and bass grupė iš Londono, susikūrusi 2010 m. Grupė išgarsėjo 2012 m., išleidę singlą „Feel the Love“, įrašytą kartu su atlikėju John Newman. 2013 m. balandį buvo išleistas debiutinis grupės albumas „Home“, debiutavęs pirmojoje Jungtinės Karalystės albumų reitingo vietoje. 2015 m. spalį išleistas antrasis albumas „We the Generation“, taip pat debiutavęs aukščiausioje pozicijoje.

2023 m. duomenimis, grupė yra išleidusi keturis studijinius albumus, iš kurių naujausiasis, „Ground Control“, išleistas 2021 m. rugsėjį.

## Diskografija
* *[[Home]]* (2013)
* *[[We the Generation]]* (2015)
* *Toast to Our Differences* (2019)
* *Ground Control* (2021)

## Išnašos

## Nuorodos

* 
*
Home

**Home** – debiutinis britų drum and bass grupės „Rudimental“ albumas, išleistas 2013 m. balandžio 29 d. Albumo singlai „Feel the Love“ (įrašytas kartu su atlikėju John Newman) ir „Waiting All Night“ (kartu su Ella Eyre) pasiekė pirmąją vietą Jungtinėje Karalystėje reitinguose. Pats albumas taip pat debiutavo pirmojoje vietoje šalyje, susilaukęs teigiamų kritikų įvertinimų.

## Dainų sąrašas

## Išnašos
Kelionė aukštumomis

**Kelionė aukštumomis** () – 1962 m. režisieriaus Sam Peckinpah sukurtas vesternas.

## Pagrindiniai aktoriai
: *Aktorius – vaidmuo*
* Randolph Scott – Gilas 
* Joel McCrea – Styvas
* Mariette Hartley – Elza
* Warren Oates – Henris
* Edgar Buchanan – teisėjas Toliveris 
* R.G. Armstrong – Džošua 

## Turinys

Buvęs šerifas Gilas apsiima nugabenti bankui priklausantį aukso krovinį į artimiausią miestą. Į pagalbą jis pasitelkia savo seną pažįstamą bei šio jauną porininką, neįtardamas, kad šiedu kelionės metu ketina auksą pasisavinti...

## Apdovanojimai
* BAFTA (nominacija) – perspektyviausias aktorė (M. Hartley)
Važiuok

**Važiuok** () – 2011 m. JAV sukurtas trileris, demonstruotas Kanų kino festivalyje. 

## Pagrindiniai aktoriai
: *Aktorius – vaidmuo*
* Ryan Gosling – vairuotojas
* Carey Mulligan – Irena
* Bryan Cranston – Šenon
* Albert Brooks – Bernis Rouzas
* Oscar Isaac – Gabrielis Stendartas
* Ron Perlman – Nino
* Christina Hendricks – Blanša 

## Turinys

Bevardis pagrindinis filmo herojus dirba kaskadininku Holivude, o naktimis uždarbiauja kaip pabėgimų iš nusikaltimo vietų vairuotojas. Jis mažai kalba, nerodo emocijų ir gyvena paprastame daugiabutyje. Kartą jis susipažįsta su kaimynystėje gyvenančia Irana ir jos šešiamečiu sūnumi, tačiau jų nerūpestingas bendravimas greitai baigiasi, kuomet iš kalėjimo grįžta Irenos vyras. Buvę sėbrai mėgina jį priversti apiplėšti lombardą ir vairuotojas nusprendžia jam padėti...

## Pagrindiniai apdovanojimai
* Oskaras (nominacija) – geriausias garsas
* Auksinis gaublys (nominacija) – geriausias antrojo plano aktorius (A. Brooks)
* BAFTA (nominacijos) – geriausias filmas, geriausias montažas, geriausias režisierius, geriausia antrojo plano aktorė (C. Mulligan)
* Satelito apdovanojimas – geriausias režisierius, geriausias garsas, geriausias aktorius (R. Gosling), geriausias antrojo plano aktorius (A. Brooks)
* Satelito apdovanojimas (nominacijos) – geriausias filmas, geriausia kinematografija, geriausias montažas, geriausia muzika
* Kanų kino festivalis – geriausias režisierius
* Kanų kino festivalis (nominacija) – Auksinė palmės šakelė
* Cezario apdovanojimas (nominacija) – geriausias užsienio filmas
* David di Donatello (nominacija) – geriausias užsienio filmas
* Empire apdovanojimas (nominacija) – geriausias filmas, geriausias režisierius, geriausias veiksmo filmas, geriausia aktorė (C. Mulligan), geriausias aktorius (R. Gosling)
* MTV kino apdovanojimai (nominacija) – geriausias aktorius (R. Gosling), geriausia muzika
Vienišius

**Vienišius** () – 2014 m. Australijoje sukurtas postapokaliptinis veiksmo filmas.

## Pagrindiniai aktoriai
: *Aktorius – vaidmuo*
* Guy Pearce – Erikas
* Robert Pattison – Reinoldsas
* Scoot McNairy – Henris
* Gillian Jones – senelė
* David Field – Arčis 
* Tawanda Manyimo – Kalebas
* Susan Prior – Dorotė 

## Turinys

Australija, dešimt metų po  pasaulinės ekonomikos ir visuomeninės santvarkos žlugimo. Vienišas keliautojas Erikas sustoja pakelės užeigoje pailsėti ir tuo metu jo automobilį pagrobia trys sprunkantys plėšikai.

Erikas „susiveikia“ ginklą ir pradeda persekioti bėglius. Pakeliui jis išgelbėja ir su savimi pasiima Rėjų – vieno iš sprunkančių vyrų brolį, kurį šie paliko sužeistą apiplėšimo vietoje – tikėdamasis, kad šis žino, kur trijulė gali slapstytis...
Jei Donžuanas būtų moteris

**Jei Donžuanas būtų moteris...** () – prancūzų režisieriaus Roger Vadim 1973 m. sukurta drama ,kurioje pagrindinį vaidmenį atliko jo buvusi žmona Brigitte Bardot.

## Pagrindiniai aktoriai
: *Aktorius – vaidmuo*
* Brigitte Bardot – Džinė
* Robert Hossein – Lui
* Jane Birkin – Klara 
* Mathieu Carrière – Polas 
* Michèle Sand – Leporela 
* Robert Walker, Jr. – gitaristas 

## Turinys

Pagrindinė filmo herojė Džinė – tarsi įsikūnijęs garsusis moterų meilužis Donžuanas. Ji manipuliuoja vyrais, jų jausmais ir be skrupulų palieka juos, vos tik šie jai nusibosta. Tačiau toks elgesys anksčiau ar vėliau vis tiek atsisuka prieš ją pačią, kuomet atsiranda vyras, pasiryžęs bet kokiai aukai, kad būtų kartu su ja...
Little Richard

**Little Richard** (tikrasis vardas **Richard Wayne Penniman**, 1932 m. gruodžio 5 d. – 2020 m. gegužės 9 d.) – JAV dainininkas ir dainų autorius. Vienas iš fank roko ir rokenrolo muzikos pradininkų.

## Diskografija

* *Here's Little Richard* (1957)
* *Little Richard* (1958)
* *The Fabulous Little Richard*' (1959)
* *Pray Along with Little Richard* (1960)
* *The King of the Gospel Singers* (1962)
* *Little Richard Is Back (And There's A Whole Lotta Shakin' Goin' On!)* (1964)
* *Little Richard's Greatest Hits* (1965)
* *The Incredible Little Richard Sings His Greatest Hits - Live!* (1967)
* *The Wild and Frantic Little Richard* (1967)
* *The Explosive Little Richard* (1967)
* *Little Richard's Greatest Hits: Recorded Live!* (1967)
* *The Rill Thing* (1970)
* *Mr. Big* (1971)
* *The King of Rock and Roll* (1971)
* *The Second Coming* (1972)
* *Right Now!* (1974)
* *Talkin' 'bout Soul* (1974)
* *Little Richard Live* (1976)
* *God's Beautiful City* (1979)
* *Lifetime Friend* (1986)
* *Shake It All About* (1992)


## Nuorodos

*
Tanya Roberts

**Tania Roberts** (, 1955 m. spalio 15 d. Bronkse, Niujorke, JAV – 2021 m. sausio 4 d. Los Andžele, Kalifornijoje, JAV) – amerikiečių aktorė.

## Biografija
Tania Roberts gimė Bronkse, žydės ir airio šeimoje, kuri iširo, kai dar ji buvo paauglė. Mergina su motina persikėlė į Torontą, kur jos gyveno keletą metų. Sulaukusi penkiolikos, ji metė mokyklą ir grįžo į JAV. Kurį laiką ji tiesiog keliavo po šalį ir netgi ištekėjo, tačiau anytos pastangomis (Taniai buvo šešiolika) santuoka buvo anuliuota. Galiausiai ji grįžo į Niujorką ir pradėjo modelio bei pozuotojos karjerą. 

Sulaukusi devyniolikos, ji ištekėjo už psichologijos studento Barry Robertso. Kol vyras mėgino tapti scenarijų rašytoju, žmona, pakeitusi vardą į „Tania Roberts“, pradėjo studijuoti aktorystę. Pradėjusi nuo televizijos reklamų, ji taip pat atliko keletą vaidmenų ir Brodvėjaus pjesėse „Picnic“ ir „Antigone“. Pirmasis vaidmuo kine buvo 1975 m. trileris „Forced Entry“.

1977 m., kai vyrui pradėjo sektis scenarijų rašymas, jie persikėlė į Holivudą. Sekančiais metais ji atliko vaidmenį dramoje „Fingers“, 1979 m. – populiarioje juostoje „Tourist Trap“, taip pat „Racket“ ir „California Dreaming“.

1980 m. vasarą kanalas ABC organizavo aktorių atranką tuo metu populiariam serialui „Charlie‘s Angels“, ieškodami pamainos Shelley Hack ir Roberts, įveikusi beveik du tūkstančius pretendenčių, jame gavo Julie Rogers vaidmenį. Tai buvo jau penktas serialo sezonas, tačiau pradėjus jį rodyti, populiarumas drastiškai krito ir televizija, keletą kartų keitusi eterio laiką, 1981 m. birželį nutraukė filmavimo darbus.

1982 m. Roberts pasirodė filme „The Beastmaster“, o spalio mėnesį jos aktai buvo išspausdinti žurnale „Playboy.“ 1984 m. ji buvo nominuota Auksinei avietei kaip blogiausia aktorė už vaidmenį juostoje „Sheena: Queen of the Jungle“. Po metų Roberts atliko Bondo merginos Steisės Saton vaidmenį filme „Žvilgsnis į žmogžudystę“, už kurį dar kartą buvo nominuota Auksinei avietei.

Kiti jos žymesni pasirodymai: erotiniai trileriai „Night Eyes“ ir „Inner Sanctum“, veiksmo filmas „Body Slam“ ir „Purgatory“. 1998 m. ji pradėjo filmuotis seriale „That 70s Show“, iš kurio pasitraukė po trejų metų dėl vyro ligos. Baris Robertsas mirė 2006 metais.

2008 m. aktorė išleido biografinę knygą „The Q Guide to Charlie‘s Angels“.

## Filmografija
* „Forced Entry“ (1975)
* „The Yum-Yum Girls“ (1976)
* „Fingers“ (1978) 
* „Tourist Trap“ (1979)
* „Racquet“ (1979)
* „California Dreaming“ (1979)
* „The Beastmaster“ (1982)
* „Hearts and Armour“ (1983)
* „Sheena“ (1984)
* „Žvilgsnis į žmogžudystę“ (1985)
* „Body Slam“ (1987)
* „Purgatory“ (1988)
* „Twisted Justice“ (1990)
* „Night Eyes“ (1990)
* „Inner Sanctum“ (1991)
* „Legal Tender“ (1991)
* „Almost Pregnant“ (1992)
* „Sins of Desire“ (1993)
* „Deep Down“ (1994)

## Apdovanojimai
* 1985 m. – Auksinė avietė (nominacija) – blogiausia aktorė („Sheena: Queen of the Jungle“)
* 1986 m. – Auksinė avietė (nominacija) – blogiausia aktorė („Žvilgsnis į žmogžudystę“)

## Šaltiniai

## Nuorodos

* Oficiali svetainė
* IMDb profilis
Rominta (upė)

**Rominta** (, ) arba ***Krasnaja*** () – upė Prūsijoje, dabartinės Lenkijos ir Rusijos (Kaliningrado sritis) teritorijose; Pisos kairysis intakas (Priegliaus baseinas). Prasideda Lenkijoje, Varmijos Mozūrų aukštumoje, susiliejus Blindės ir Bliūdės upeliams. Neša vandenis į šiaurės vakarus pro Suvalkų kraštovaizdžio draustinį, tada – pro Romintos girią, kurioje kerta Lenkijos–Rusijos sieną. Tada teka Gusevo ir Nesterovo rajonais. Gumbinės mieste įteka į Pisą (41 km nuo jos žiočių).

Rominta giliu slėniu įsirėžia į Sūduvos aukštumą, šlaituose atsiveria gilios griovos. Pakrantėse auga alksniai, gluosniai, ievos, sausmedžiai, vingiorykštės. Upės slėnis Romintos girioje paskelbtas draustiniu.

Intakai: Bluda, Juodupė (Čiornaja, Čarna, Kemerovka) [kairieji], Protaka [dešinysis].

Romintoje veisiasi lydekos, ešeriai, kiršliai, upėtakiai ir kt.

Prie upės yra Didžiosios Romintos kaimas, Gumbinės miestas. Upės pavadinimas kilo nuo prūsiško žodžio *ramus, romus*.

## Šaltiniai
Geldapė (upė)

**Geldapė**, **Galdapė**, **Geldupė** () – upė senovės Prūsijoje (Nadruvoje), dabartinės Lenkijos teritorijoje, Varmijos Mozūrų vaivadijoje; Angrapės kairysis intakas (Priegliaus baseinas). Išteka iš Geldapės ežero, telkšančio Rusijos pasienyje. Teka į vakarus Romintos giria, prateka Geldapės miestą. Ties Mozūrijos Banės kaimu įteka į Angrapę.

Upės vaga srauni, giliu slėniu graužiasi pro aukštumas.

Pavadinimas Geldapė prūsiškos kilmės – reiškia „klonio upė“.
Žydrūnas Savickas (1991)

**Žydrūnas Savickas ** (g. 1991 m. balandžio 28 d.) – profesionalus Lietuvos plento dviratininkas.

## Biografija
2011 m. Europos jaunimo čempionate užimta 29-oji vieta. 2013 m. Baltic Chain Tour ture užėmė 3-iąją vietą. 2014 m. sportininkas atstovavo Lietuvai pasaulio dviračių plento čempionate, bet distancijos nebaigė ir galutinio rezultato neužfiksavo. 2015 m. sportininkas deleguotas atstovauti Lietuvą 2015 m. Europos žaidynėse.

## Nuorodos
* Žydrūnas Savickas (''cyclingarchives.com'')
Žydrūnas Savickas

* Žydrūnas Savickas (1975), Lietuvos galiūnų sporto čempionas
* Žydrūnas Savickas (1991), Lietuvos dviratininkas
RuPaul

**RuPaul** (tikrasis vardas **RuPaul Andre Charles**, g. 1960 m. lapkričio 17 d.) – Jungtinių Valstijų drag atlikėjas, aktorius, modelis, dainininkas, dainų autorius, aktorius ir laidų vedėjas. Nuo 2009 metų jis prodiusavo ir vedė realybės konkursų seriją „RuPaul drag varžybos” (), triskart laimėjusias Primetime Emmy apdovanojimą (2016, 2017 ir 2018 metais). RuPaul laikomas sėkmingiausiu Jungtinių Valstijų drag atlikėjų. 2017 metais žurnalas Time įtraukė RuPaul į kasmetinį įtakingiausių pasaulio žmonių šimtuką. 

## Diskografija
Studijiniai albumai:

* *Sex Freak* (1985)
* *Supermodel of the World* (1993)
* *Foxy Lady* (1996)
* *Ho Ho Ho* (1997)
* *Red Hot* (2004)
* *Champion* (2009)
* *Drag Race* (2010)
* *SuperGlam DQ* (2011)
* *Glamazon* (2011)
* *RuPaul Presents: The Covergurlz* (2014)
* *Born Naked* (2014)
* *Realness* (2015)
* *Slay Belles* (2015)
* *RuPaul Presents: CoverGurlz2* (2015)
* *Butch Queen: Ru-Mixes* (2016)
* *Essential, Vol. 2* (2017)
* *American* (2017)
* *Christmas Party* (2018)
* *You're a Winner, Baby* (2020)
Pisa (Angrapė)

**Pisa** (, ) – upė Rusijoje, Kalinangrado srities rytuose; Angrapės dešinysis intakas (Priegliaus baseinas). Išteka iš Vištyčio ežero, teka į šiaurės vakarus Gusevo, Nesterovo ir Černiachovsko rajonais. Įsrūties (Černiachovsko) apylinkėse įteka į Angrapę.

Aukštupio vaga smulki, vinguriuota, 7–10 m pločio, su seklumomis, rėvomis, tėkmė srauni. Vietomis yra išvartų. Krantai miškingi, statoki. Žemupio vagos gylis 0,1–1,5 m, srovės greitis 0,1–0,4 m/s, vagos plotis 5–25 m.

Intakai: Rominta (Krasnaja), Šventainė (Ruskaja) [kairieji], Glubokaja, Brėdaunė (Brodnaja) [dešinieji].

Prie Pisos yra Gumbinės (Gusevo) miestas. Jame 1738 m. upės vaga pakeista pagal inžinieriaus Bergnuso projektą. Upės vagoje įrengtos dvi užtvankos.

Upėje veisiasi vėgėlės, šamai, kiršliai, seliavos, sykai, unguriai.
Gaz-System

**Gaz-System** – Lenkijos gamtinių dujų perdavimo operatorius.

Bendrovei priklauso visi šalies dujotiekiai, išskyrus tranzitinį Jamalo-Europos dujotiekį. Įmonė taip pat rūpinasi pirmojo Lenkijoje Svinouiscio suskystintų gamtinių dujų terminalo, Baltijos dujotiekio ir Lietuvos-Lenkijos dujotiekio statybomis.

## Nuorodos
* Oficiali svetainė
Svinouiscio suskystintų gamtinių dujų terminalas

**Svinouiscio suskystintų gamtinių dujų terminalas** – pirmasis Lenkijoje suskystintų gamtinių dujų terminalas, kuris įsikūręs Svinouiscio uostamiestyje. Terminalo operatorius – Gaz-System.

## Istorija
2011 m. pradėti terminalo statybos darbai. Statybą buvo planuojama užbaigti 2014 m., bet darbai užtrukto ir terminalo atidarymas buvo atidėtas metams. Numatomas terminalo pajėgumas – nuo 2,5 mlrd. m³ SGD per metus I etape ir iki 5 mlrd. m³ per metus II etape. Svarstomas ir III statybos etapas – iki 7,5 mlrd. m³ SGD per metus. Terminalo statybai Europos Sąjunga skyrė beveik 1 milijardą zlotų negrąžinamos paskolos.

Terminalą stato Italijos kompanijos „Saipem S.p.A“ vadovaujamas koncorciumas iš šešių Lenkijos ir užsienio valstybių bendrovių: „Saipem S.A.“ (Prancūzija), „Techint Compagnia Technica Internazionale S.p.A.“ (Italija), „Snamprogetti Canada Inc.“ (Kanada), „PBG SA“ ir „PBG Export Sp. z o.o.“ (Lenkija). Sutartyje tarp šio konsorciumo ir terminalo projektą įgyvendinančios bendrovės buvo numatyta, kad jeigu viena iš šių kompanijų susidurtų su finansinėmis problemomis ar bankrutuotų, kitos konsorciumo narės kartu užbaigtų projektą.

2015 m. spalio 12 d. Lenkijos premjerė Ewa Kopacz oficialiai paskelbė terminalo atidarymą.

## Šaltiniai
Letas Palmaitis

**Mykolas Letas Palmaitis**, slapyvardis **Mikelis Klusis** (gimęs kaip  – *Michailas Jekimovas*, g. 1944 m. gegužės 14 d. Leningrade) – filologas orientalistas ir baltistas, baltų kalbų istorinės gramatikos bei baltų prokalbės, kartvelų (gruzinų, svanų) kalbų, semitų (hebrajų, aramėjų, arabų) filologijos tyrinėtojas. Vadovauja projektui, atkūrusiam prūsų kalbą negausiai pasaulio prūsų bendruomenei (projekto idėją 1983 m. parėmė rusų kalbininkas Vladimiras Toporovas).

## Biografija
### Studijos Sovietų Sąjungoje
1961–1965 m. studijavo matematiką ir mechaniką Leningrado mechanikos bei Leningrado tiksliosios mechanikos ir optikos institutuose. 1970 m. Leningrado universiteto orientalistikos fakultete apgynė semitologijos magistro laipsnį. 1970 m. ieškodamas baltiškų šaknų persikėlė į Lietuvą, pasikeitė pavardę į Palmaitis. 1975 m. Vilniaus universitete apsigynė baltų kalbų daktaro laipsnį. KGB užkirtus kelią rašyti habilitacijos darbui baltų-finougrų kontaktų srityje, ėmėsi kartvelų kalbų studijų Gruzijoje, kur 1978 m. tapo habilituotu mokslų daktaru indoeuropeistikoje (oponavo akad. Tamazas Gamkrelidzė ir akad. Vytautas Mažiulis). 1981 m. Maskvos aukščiausioji atestacijos komisija mokslinį laipsnį anuliavo, bet Letas Palmaitis jau buvo įdarbintas Vilniaus universiteto baltų filologijos katedros vyresniuoju mokslo darbuotoju.

### Darbas Europos Taryboje
Tapo Europos Tarybos Išblaškytų tautinių mažumų instituto direktoriumi. 2000 m. institutas neteko paramos ir buvo uždarytas. 2007 m. išėjo į pensiją. Nuo 2005 m. ėmė bendradarbiauti su „Kavkazcenter“ portalu.

## Bibliografija

* *Baltų kalbų gramatinės sistemos raida* (1998 m., „Šviesa“)
* *Eurazija valdžios skandalų veidrodyje * (Aleksandro Dugino kritika, 2004 m., „Ciklonas“)
* *Old Prussian Written Monuments* (2006 m., „Pasaulio lietuvių kultūros, mokslo ir švietimo centras“)
* *Įmintos tūkstantmečio mįslės* (2009 m., „Kalendorius“)
* *Kas ir kada pagrobė Europą?* (2011 m., su Algirdu Patacku, „Kalendorius“)
* „Baltisticos“, „Indogermanische Forschungen“, „Res Baltica“, „Mazovia“, „Macne“ (Gruzija) kt. leidiniuose paskelbė kalbotyros darbų, yra kelių knygų autorius įskaitant geopolitinę tematiką.

## Šaltiniai

## Nuorodos
* Prūsų kalbos, kultūros ir istorijos tyrinėjimų portalas
Tojokava

**Tojokava** () – miestas Japonijoje, Aičio prefektūroje.

## Istorija
Jis įkurtas 1943 m. birželio 1 d. sujungus Tojokava (豊川町), Ko (国府町), Ušikubo (牛久保町) miestus ir Javata (八幡村) kaimą.

Tojokavos apylinkės apgyvendintos nuo priešistorinių laikų. Naros laikotarpiu, 741 m., Mikavos žemėje įkurta provincijos šventykla, o Tojokavos inari buvo piligrimystės centru nuo 1441 m. Iš čia valdant Tokugavoms kilo daug daimių klanų, kurių žymiausias Makino klanas. Vietovė klestėjo Edo laikotarpiu dėl dviejų sustojimo punktų-miestų.

Po Meidži restauracijos, 1889 m. spalio 1 d., teritorija buvo padalintą į keletą kaimų, kurių vienas buvo Tojokava. 1893 m. Tojokava tapo miestu.

1939 m. įkurtas didelis Tojokavos laivyno arsenalas, vienas didžiausių ginklų gamintojų Japonijos imperijoje. Vienas jo padalinių gamino katanas, stiklo linzes žiūronams. Tūkstančiai pasisiūlė ar buvo nusiųsti čia dirbti, karo pabaigoje prie jų prisidėjo netgi moksleiviai. 1945 m. rugpjūčio 7 d. miestą bombardavo B-29 bombonešiai. Žuvo apie 2,5 tūkst. žmonių. Tojokava buvo vienas iš paskutiniųjų Sąjungininkų bombardavimų Japonijoje, jis vyko kitą dieną po atominės bombos susprogdinimo Hirošimoje.

1955 m. balandžio 12 d. prie Tojokavos prijungtas Mikami kaimas.

## Miestų partnerystė

*  Usio Naujasis Rajonas, Kinija (*Wuxi New Area*)
*  Santa Rosa, Filipinai
*  Kupertinas, Kalifornija (JAV)

## Šaltiniai
Elektrėnų biokuro katilinė

**Elektrėnų biokuro katilinė** – vietinį biokurą deginanti šiluminė jėgainė Elektrėnuose. 

## Istorija
Projektas inicijuotas 2011 m. rugsėjo mėnesį. 2012 m. parengta galimybių studija, paruošti pirkimo dokumentai, paskelbtas tarptautinis rangos darbų pirkimas. 2014 m. vasario 14 d. katilinės statybų aikštelėje įbetonuota statybos pradžią simbolizuojanti kapsulė. Biokuro sandėlis ir katilinės įrenginiams skirti statiniai buvo statomi ant gręžtinių polinių pamatų su gelžbetonine monolitine atramine plokšte. Pamatus sutvirtinsiantys 400 mm skersmens poliai buvo įleisti į 14 m gylį. Ant išlietų pamatų buvo sumontuoti biokuro katilai. Vėliau buvo konstruojamas pastato karkasas, viduje vyko technologinės įrangos montavimo darbai. Vieno katilo aukštis siekia 15 m, o skersmuo – 5 m.

2015 m. gegužės 13 d. jėgainė oficialiai atidaryta. Atidarymo ceremonijoje lankėsi premjeras Algirdas Butkevičius ir žemės ūkio ministrė Virginija Baltraitienė. Visa projekto vertė - 18 milijonai €. 1,73 mln. € paramą projektui skyrė Europos Sąjunga, likusias reikalingas lėšas skyrė „Lietuvos energijos gamyba“, dalį paskolino komerciniai bankai.

## Pajėgumai
Elektrėnų biokuro katilinėje numatoma įrengti du verdančio sluoksnio vandens šildymo katilai, kurių bendra galia yra per 40 MW. Išmetamų dujų valymui įrengti du elektrostatiniai filtrai ir du dūmų kondensaciniai įrenginiai, kurie susigrąžina dalį energijos iš išmetamųjų dujų kondensuodami vandens garus.

Biokuro katilinė užtikrins virš 90 % Elektrėnų miesto, įmonės „Kietaviškių gausa“ šiltnamių ir „Lietuvos energijos gamybos“ valdomo Elektrėnų komplekso šilumos poreikio.

## Išnašos
The Next Day

**The Next Day** – dvidešimt penktasis studijinis britų muzikanto David Bowie albumas, išleistas 2013 m. kovo 8 d. Tai – pirmasis atlikėjo albumas per dešimt metų, kadangi paskutinis albumas, „Reality“, buvo išleistas 2003 m., o po metų atlikėjas pasitraukė iš viešumos. Tačiau 2013 m. sausio 8 d., per Bowie 66-ąjį gimtadienį, buvo išleistas naujas singlas „Where Are We Now?“ bei jo vaizdo klipas, taip pat paskelbta ir apie naujojį albumą.

„The Next Day“ susilaukė puikių kritikų įvertinimų ir debiutavo pirmoje vietoje Jungtinėje Karalystės albumų reitinge, tapdamas pirmuoju atlikėjo albumu nuo 1993 m. „Black Tie White Noise“, pasiekusiu pirmąją vietą. JAV „Billboard 200“ reitinge albumas pasiekė antrąją vietą – aukščiausią poziciją nuo 1976 m. išleisto „Station to Station“. 2014 m. „The Next Day“ buvo nominuotas „Grammy“ apdovanojimui už geriausią roko albumą, o daina „The Stars (Are Out Tonight)“ – už geriausia roko muzikos atlikimą.

Tų pačių metų lapkritį buvo išleistas papildomas įrašas „The Next Day Extra“, kuriame skamba dainos, nepatekusios į albumą bei remiksai.

## Dainų sąrašas

### The Next Day Extra
2013 m. lapkričio 4 d. buvo išleistas 2 CD ir vieno DVD diskų kolekcinis rinkinys. Pirmajame CD buvo pats albumas, antrajame – 10 dainų, kurias sudarė papildomos dainos iš deluxe leidimų, daina iš japoniškų leidimų „God Bless the Girl“, du remiksai ir keturios naujos dainos. DVD diske buvo keturi vaizdo klipai („Where Are We Now?,“ "The Stars (Are Out Tonight), " „The Next Day“ ir „Valentine’s Day“).

## Kūrybinė grupė
* David Bowie – vokalas , gitara , styginių instrumentų aranžuotės , akustinė gitara , klavišiniai , perkusija 
* Tony Visconti – styginių instrumentų aranžuotės , gitara , dūdelė , styginiai instrumentai , bosinė gitara 
* Earl Slick – gitara 
* Gerry Leonard – gitara  klavišiniaI 
* David Torn – gitara 
* Gail Ann Dorsey – bosinė gitara , pritariamieji vokalai 
* Tony Levin – bosinė gitara 
* Zachary Alford – būgnai , perkusija 
* Sterling Campbell – būgnai , tamburinas 
* Janice Pendarvis – pritariamieji vokalai 
* Steve Elson – saksofonas , klarinetas 
* Henry Hey – pianinas 
* Maxim Moston – styginiai instrumentai 
* Antoine Silverman – styginiai instrumentai 
* Anja Wood – styginiai instrumentai 
* Hiroko Taguchi – styginiai instrumentai 

**Techninis personalas**
* David Bowie – prodiusavimas
* Tony Visconti – garso inžinerija, garso suvedimas, prodiusavimas
* Mario J. McNulty – garso inžinerija
* Kabir Hermon – papildoma garso inžinerija
* Brian Thorn – papildoma garso inžinerija
* Dave McNair – garso dizainas
* Jonathan Barnbrook – viršelio dizainas
* Jimmy King – fotografijos
* Masayoshi Sukita – albumo „"Heroes"“ originali viršelio fotografija

## Išnašos

## Šaltiniai
* 
*
Agora (filmas)

**Agora** () – režisieriaus Alejandro Amenábar sukurtas istorinis epas, pasakojantis apie Hipatiją, pirmąją moterį matematikę, gyvenusią IV amžiuje. Filmas demonstruotas Kanų ir Toronto kino festivaliuose.

## Pagrindiniai aktoriai
: *Aktorius – vaidmuo*
* Rachel Weisz – Hipatija, filosofė, mokslininkė ir matematikė
* Max Minghella – Davus, Hipatijos tėvo vergas
* Oscar Isaac – Orestas, Hipatijos mokinys, ją įsimylėjęs; vėliau tampantis Aleksandrijos prefektu
* Sami Samir – šventasis Kirilas
* Manuel Cauchi – Teofilis, Kirilo dėdė
* Ashraf Barhom – vienuolis Amonijus
* Michael Lonsdale – Teonas, Hipatijos tėvas
* Homayoun Ershadi – Aspasijus, Hipatijos vergas

## Turinys

IV amžius, Aleksandrija. Mokslininkė ir filosofė dėsto Platono mokykloje ir tuo pačiu mėgina įminti Visatos paslaptį. Mieste vis labiau įsigali krikščionys ir kuomet senojo tikėjimo išpažinėjai pamėgina panaudoti jėgą, gauna atkirtį ir priversti slėptis Hipatijos tėvo vadovaujamoje bibliotekoje. Konfliktą nutraukia Romos imperatoriaus įsakymas, leidžiantis krikščionims laisvai išpažinti savo tikėjimą. 

Preina keletas metų. Krikščionys vis labiau įsigali ir terorizuoja visus, neišpažįstančius jų tikėjimo. Net Orestas, buvęs Hipatijos mokinys, dabar tapęs prefektu ir krikščionimi, vengia konfliktuoti su vyskupu Kirilu. Pastarasis negali susitaikyti su Hipatijos autoritetu bei viešu nepritarimu jokiai religijai ir apkaltina ją raganavimu, už kurį numatyta mirties bausmė...

## Pagrindiniai apdovanojimai
* Europos kino apdovanojimai (nominacija) – geriausias filmas
* Italijos nacionalinis kino žurnalistų sindikatas – geriausi kostiumai
* Goja – geriausias scenarijus, geriausia kinematografija, geriausi kostiumai, geriausias grimas, geriausi specialieji efektai, geriausias prodiusavimas
* Goja (nominacija) – geriausis režisierius, geriausias montažas, geriausia muzika, geriausias garsas, geriausias filmas, geriausia aktorė {R. Weisz)
Blogi pojūčiai (filmas)

**Blogi pojūčiai** () – 1986 m. Italijoje režisieriaus Gabriele Lavia sukurtas erotinis trileris, kuriame jis pats atliko pagrindinį vaidmenį.

## Pagrindiniai aktoriai
: *Aktorius – vaidmuo*
* Gabriele Lavia – Manuelis 
* Monica Guerritore – Vitorija
* Mimsy Farmer – Mikol
* Lewis E. Ciannelli – Vitorijos vyras
* Dario Mazzoli
* Gioia Scola
* Jean Rene Masrevery

## Turinys

Manuelis – buvęs smogikas, patekęs į savo boso nemalonę. Šis nori jį nužudyti, tačiau to kol kas nedaro, bijodamas, jog Manuelis gali paskelbti susikompromitavusių asmenų sąrašą. Ieškodamas ramios vietos, jis pradeda slapstytis bordelyje, kuriame dirba jo buvusi meilužė Mikol. Čia jis susipažįsta su paslaptinga moterimi Vitorija...
Mano motinos draugas

**Mano motinos draugas** () – 1975 m. Italijoje sukurta komedija.

## Turinys

Barbara, norėdama atsigauti po neseniai įvykusių skyrybų, atvyksta į savo draugo vilą. Čia ji leidžia laiką su savo sūnumi, kuris, kasdien matydamas ją vilkinčią bikinį arba seksualias sukneles, pradeda jaustis įsimylėjęs, nors tuo pačiu susitikinėja su padūkusia mergina Andrėja, rūkančia cigarus ir mėgstančia gaidžių peštynes...

## Pagrindiniai aktoriai
: *Aktorius – vaidmuo*
* Barbara Bouchet – Barbara
* Carmen Villani – Andrėja
* Roberto Cenci – Bilis
* Raul Martinez – Viktoras
Koketės

**Koketės** () – 2002 m. JAV sukurta romantinė komedija.

## Pagrindiniai aktoriai
: *Aktorius – vaidmuo*
* Cameron Diaz – Kristina
* Christina Applegate – Kortnė
* Selma Blair – Džeinė
* Thomas Jane – Peteris
* Frank Grillo – Endis
* Jason Bateman – Rodžeris

## Turinys

Kristina, Kortnė ir Džeinė – trys geriausios draugės, kartu leidžiančios laiką, besilinksminančios bei nesiskundžiančios vaikinų dėmesiu. Nerūpestingas gyvenimas tęsiasi kol kartą Kristina trumpai pabendrauja su mielu vaikinu. Niekaip negalėdama jo pamiršti, ji nusprendžia nusižengti savo principams ir pakviečia drauges į kelionę jo ieškoti...
Ida (filmas)

**Ida** – 2013 m. sukurta nespalvota drama, apdovanota Oskaru geriausio užsienio filmo kategorijoje. Režisierius Paweł Pawlikowski, gimęs Lenkijoje, emigravo iš jos į Didžiąją Britaniją 1971 m., būdamas 14-os. „Ida“ yra pirmasis jo filmas, sukurtas gimtinėje.

## Pagrindiniai aktoriai
: *Aktorius – vaidmuo*
* Agata Trzebuchowska – Ida / Ana
* Agata Kulesza – Vanda
* Joanna Kulig – dainininkas
* Dawid Ogrodnik – Lisas, saksofonininkas
* Adam Szyszkowski – Feliksas Skiba
* Jerzy Trela – Simonas Skiba
Atlikti pagrindinį – Idos / Anos – vaidmenį pretendavo daugiau kaip 400 merginų, tačiau režisierius ir tarp jų nerado tinkamos kandidatūros. Agatą Trzebuchowską „atrado“ režisieriaus draugas, pamatęs ją vienoje Varšuvos kavinių skaitant knygą. Mergina neturėjo jokių aktorinių įgūdžių ir niekada negalvojo tapti aktore, tačiau sutiko susitikti su būsimo filmo režisieriumi, nes jo darbas „My Summer of Love“ buvo vienas mėgiamiausių. Nepaisant „Idos“ sėkmės, Trzebuchowska daugiau nesifilmavo kine.

## Turinys

Lenkija, 1962-ieji. Jauna mergina Ana rengiasi duoti amžinus įžadus, tačiau prieš tai vienuolyno vyresnioji rekomenduoja jai aplankyti artimuosius. Tokia yra tik viena – buvusi prokurorė, o dabar teisėja teta Vanda, pokario metais dėl savo negailestingumo vadinta „Raudonąja Vanda“. Iš jos Ana sužino, kad iš tiesų ji yra Ida Lebenštein, žydė, kurios tėvai žuvo karo metais. Abi moterys leidžiasi į kelionę, norėdamos rasti Anos tėvų kapą.

Jos atvyksta pas lenkų valstiečių šeimą, kuri karo pradžioje padėjo Lebenšteinams slapstytis miške, o paskui patys juos čia nužudė, norėdami pasisavinti šių turtą. Tuomet mirė Anos tėvai ir mažas Vandos sūnus, o mažametė Ida buvo atiduota auginti šventikui...

## Apdovanojimai ir nominacijos
Emeli Sandé

**Adele Emily Sandé** *(g. [[1987]] m. [[kovo 10]] d.)*, geriau žinoma kaip **Emeli Sandé** – škotų atlikėja ir dainų autorė. Savo karjerą pradėjo 2009 m. kartu su reperiu *Chipmunk* įrašiusi dainą „Diamond Rings“, kuri pateko į Jungtinės Karalystės singlų dešimtuką. 2010 m. kartu su reperiu *Wiley* įrašė dainą „Never Be Your Woman“, kuri taip pat pateko į dešimtuką. 2012 m. atlikėja gavo „Brit Awards“ apdovanojimą, kritikų balso nominacijoje.

Debiutinis Emeli Sandé albumas „Our Version of Events“ išleistas 2012 m. vasarį ir pirmoje Jungtinės Karalystės albumų reitingo vietoje išvis išbuvo septynias savaites, tapdamas geriausiai parduodamu tų metų albumu šalyje. 2013 m. ji laimėjo du „Brit Awards“ apdovanojimus, šįkart geriausios britų atlikėjos ir geriausio britiško albumo nominacijose.

2023 m. duomenimis, atlikėja yra išleidusi penkis studijinius albumus, iš kurių naujausiasis, „How Were We to Know“, išleistas 2023 m. lapkritį.

## Diskografija
* *[[Our Version of Events]]* (2012)
* *Long Live the Angels* (2016)
* *Real Life* (2019)
* *Let's Say for Instance* (2022)
* *How Were We to Know* (2023)

## Išnašos

## Nuorodos
* 
*